b'\n_START_ARTICLE_\nTallinna Valdeku G\xc3\xbcmnaasium\n_START_PARAGRAPH_\nTallinna Valdeku G\xc3\xbcmnaasium (algselt Tallinna 30. Keskkool, hiljem Tallinna Valdeku Keskkool ja Tallinna Valdeku P\xc3\xb5hikool; vene: \xd0\xa2\xd0\xb0\xd0\xbb\xd0\xbb\xd0\xb8\xd0\xbd\xd0\xbd\xd1\x81\xd0\xba\xd0\xb0\xd1\x8f \xd0\x92\xd0\xb0\xd0\xbb\xd0\xb4\xd0\xb5\xd0\xba\xd1\x83\xd1\x81\xd0\xba\xd0\xb0\xd1\x8f \xd0\xbe\xd1\x81\xd0\xbd\xd0\xbe\xd0\xb2\xd0\xbd\xd0\xb0\xd1\x8f \xd1\x88\xd0\xba\xd0\xbe\xd0\xbb\xd0\xb0) oli kool Tallinnas N\xc3\xb5mmel, aadressil Valdeku t\xc3\xa4nav 13. Venekeelset haridust andnud Tallinna 30. Keskkool asus Valdeku t\xc3\xa4naval tegutsema 1. septembril 1951, senini olid venekeelsed klassid Hiiu koolimajas (praegune aadress Raudtee 55)._NEWLINE_31. augustist 2006 kujundati kool \xc3\xbcmber Tallinna Valdeku p\xc3\xb5hikooliks ._NEWLINE_Tallinna Linnavolikogu otsusega 22. veebruarist 2007 liideti Tallinna Valdeku p\xc3\xb5hikool Tallinna 53. Keskkooliga ning kooli tegevus Valdeku t\xc3\xa4nava hoones l\xc3\xb5petati 1. septembrist 2007._NEWLINE_P\xc3\xb5hikoolis \xc3\xb5ppis viimasel \xc3\xb5ppeaastal 2006/2007 148 \xc3\xb5pilast ja t\xc3\xb6\xc3\xb6tas 30 t\xc3\xb6\xc3\xb6tajat, neist 19 pedagoogid (15 p\xc3\xb5hikohaga ja 4 t\xc3\xa4htajalise t\xc3\xb6\xc3\xb6lepinguga). Valdeku 13 hoone ehituslik mahutavus oli 650 \xc3\xb5pilast. _NEWLINE_J\xc3\xa4rgnenud aastatel oli hoone kasutusel man\xc3\xb6\xc3\xb6verpinnana: 1. septembrist 2007 kasutas ruume Tallinna \xc3\x9chisg\xc3\xbcmnaasium ja 2009. aasta jaanuarist juunini Tallinna Lillek\xc3\xbcla G\xc3\xbcmnaasium._NEWLINE__NEWLINE_2012. aastal valmis N\xc3\xb5mme Linnaosa Valitsuses plaan Valdeku t\xc3\xa4nava koolihoone \xc3\xbcmberehituseks N\xc3\xb5mme p\xc3\xb5lvkondade majaks, kuhu kolivad kokku nii linnaosavalitsuse ametid kui ka sotsiaalkeskus._NEWLINE_Kooli geograafilised koordinaadid on 59\xc2\xb023\'2"N 24\xc2\xb041\'31"E.'